Referat af semesterevalueringsmøde   
- Studienævn for Efter- og Videreuddannelse i Kultur og Læring (EVU-IKL)

Evaluering af Master i it, Datadrevet udvikling af it-understøttet arbejde, forår 2024

Dato: 08.10.24

Til stede: Semesterkoordinator Thøger Riis Michelsen

Uddannelsesrepræsentant Kristine Bundgaard

Studienævnsrepræsentant Robert Christian Thomsen

Studiesekretær Maj-Britt Skovhus

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | **KB:**  Der er 5 besvarelser på evalueringen. Flertallet er enige eller meget enige i, at de følte sig velinformeret om aktiviteterne på uddannelsen, at studieaktiviteternes tidsmæssige placering og udstrækning var  planlagt hensigtsmæssigt, og at eksamensplaner og tilsvarende  blev udmeldt i tilstrækkelig god tid. Enkelte er neutrale eller uenige. 3 studerende vurderer det faglige niveau som tilpas, 2 vurderer det som for lavt. Alle finder det psykiske studiemiljø meget tilfredsstillende eller tilfredsstillende. Alle vurderer deres udbytte som meget stort, stort eller middel. 4 ud af 5 studerende er enige eller helt enige i, at samarbejdet med vejleder har fungeret godt; en enkelt svarer hverken/eller.  **TRM:** Der er ret få besvarelser, der stikker lidt i forskellige retninger – jeg bemærker særligt, at 2 respondenter vurderer fagligt niveau som værende for lavt – for lavt kan være på tre elementer:  1 – Kvalitativ datadelen  2 - Organisationsdelen  3 - Kombinationsdelen af data, som understøtter organisationens udvikling  Jeg vil tro, at vurderingen kommer fra de deltagere der havde stor kodeerfaring – altså særligt henvender sig til kvalitativ datadelen  **TRM:** Det kan være nyttigt at gøre endnu mere tydeligt, at dette IKKE er en kvalitativdata eller en organisationsuddannelse – men netop en fagpakke, der fokuserer på kombinationen. |  |
| **2** | **TRM** – Der er gennemført flere korte dialogbaserede evalueringer på alle tre seminarer   1. seminar – Undervejs blev det tydeligt, at en stor del af deltagerne havde svært ved den kodebaserede undervisning, og at det ville være nyttigt med en lidt justeret tilgang, der i højere grad gav de studerende mulighed for at træne/eksperimentere med brug af de forskellige redskaber – altså mindre ”show/tell” og mere ”practice/training” 2. seminar – justeringer blev gennemført, og der var begejstring fra de fleste – nogle få savnede det nørdede dataarbejde 3. seminar – meget stærkt fokus på deres projekter og understøttelse af deres organisationsudvikling |  |
| **3** | KB: Der er i tråd med tilbagemeldinger ifm. sidste semesterevaluering lagt om til mere fysisk undervisning. |  |
| **4** | **TRM:** Meget klar kommunikation om at fagpakken fokuserer på kvalitative data og organisationsudvikling – altså kombinationen af disse.  INTERNT: en eller anden opfølgningsstruktur, der sikrer, at forberedelsen af semestret pågår hensigtsmæssig – det havde været muligt at opfange, at semesterkoordinator var på vej mod sygemelding på et tidligere tidspunkt. | **Semesterkoordinator/ Uddannelsesrepræsentant** |
| **5** | **TRM:** Kort før semesteropstart meldte semesterkoordinator forfald, hvilket betød, at TRM overtog opgaven – der blev knyttet en dygtig PhD-studerende til forløbet, der skulle varetage den datafaglige del af undervisningen. Første og tredje seminar foregik således med en bemanding, der ikke havde deltaget i udvikling af DUIT eller tidligere undervisningserfaring på DUIT. Første seminar gennemførtes med minimal tid til forberedelse. |  |

*Mødereferat udarbejdet af Thøger Riis Michelsen, den 8. oktober 2024*